जि़ला फैज़ाबाद और वाराणसी। फैज़ाबाद और वाराणसी में जगह-जगह इस समय रामलीला का आयोजन किया जा रहा है। फैज़ाबाद के तारून ब्लाॅक में हैदरगंज में 20 अक्टूबर को सीताहरण और जटायु मरण कार्यक्रम था। जिसके लिए मेला प्रबन्धक सतीश सिंह,कौशल अग्रहरि, गुड्डू और अलादीन ने जटायु पक्षी बनाया। जो देखने में काफी विशाल है। मेला प्रबन्धक ने कहा हर साल रामलीला का आयोजन होता है। दशहरा को रावण का पुतला फूंककर समापन होता है।